OpenLLM-France/wikimedia huggingface dataset:
# Frigyes Karinthy

Frigyes Karinthy (Budapest, 1887ko ekainaren 25a - Siófok, 1938ko abuztuaren 29a) hungariar idazle, kazetari eta itzultzailea izan zen.
Burgesiako familia batean jaio zen, judu jatorrikoa eta luteranismora bihurtua. Kazetari gisa hasi zuen bere ibilbidea, eta 1912an lortu zuen ospea, beste autore batzuen estiloko parodia literarioekin.
Ipuinak eta H. G. Wells eta A. A. Milneren itzulpenak ere argitaratu zituen. Lehen Mundu Gerratik aurrera, bere literatura konprometituagoa bihurtu zen. Gulliver protagonista zuten bi eleberri argitaratu zituen 1916 eta 1921ean. Bere lan gehienak gizonen eta emakumeen arteko harremanen zailtasunari buruzkoak dira.
Sei bereizketa-mailak kontzeptu proposatu zituen. Teoria horretan oinarritzen ziren gizarte-sareak. Teoria horren arabera, munduko pertsona guztiak beste edozein pertsona konektatuta gaude gehienez sei pertsonako kate baten bidez (hau da, kateko bitartekari gisa sei pertsonarekin, gehienez ere).

## Lanak

* Utazás a Merkurba, eleberria, 1898–1900
* Nászutazás a Föld középpontján keresztül, eleberria, 1902
* Így írtok ti, parodiak, 1912
* Esik a hó, ipuinak, 1912
* Ballada a néma férfiakról, ipuinak, 1912
* Együgyű lexikon, 1912
* Görbe tükör, 1912
* Találkozás egy fiatalemberrel, ipuinak, 1913
* Grimasz, ipuinak, 1914
* Két hajó, ipuinak
* Legenda az ezerarcú lélekről, ipuinak
* Beszéljünk másról, zirriborroak
* Ó, nyájas olvasó, zirtiborroak
* Aki utoljára nevet, zorriborroak
* Így láttátok ti, parodiak
* Tanár úr kérem, 1916
* Holnap reggel, antzezlana
* Utazás Faremidóba, eleberria, 1916
* Krisztus vagy Barabbás, ipuinak, 1918
* Bűvös szék, Drama, 1918
* Ne bántsuk egymást, Humoresken, 1921
* Hököm-színház, Szenen, 1921
* Jelbeszéd, ipuinak, 1921
* Gyilkosok, ipuinak, 1921
* Capillária, eleberria, 1921
* Kötéltánc, eleberria
* Nevető dekameron, saiakerak
* Ki kérdezett?, saiakerak
* Minden máskép van, zirriborroak
* Nem mondhatom el senkinek, poesia
* Hasműtét, ipuinak
* 100 új humoreszk
* Még mindig így írtok ti, literarische Karikaturen
* Barabás, ipuinak
* Nevető betegek
* Mennyei riport, eleberria, 1937
* Utazás a koponyám körül, 1937
* Üzenet a palackban, Gedichte, 1938

## Kanpo estekak

* Datuak: Q366325
* Multimedia: Frigyes Karinthy / Q366325
# Friki

Frikia (ingelesez freak, "itxuraz edo jokamoldez ezohikoa") orokorrean gizartean gehiengoarentzat zaletasun, jokaera edo itxura ezohikoak dituzten perstonek jasotzen duten izendapena da, halere izendapen hau guztiz subjektiboa da, batzuentzat bitxia izan litekena beste askorentzat arrunta baita. Maiz friki izendapena jasotzen duten pertsonek gizartearen gehiengoarentzat bitxiak diren zaletasunak edo gai ezohikoei buruzko interesa dute.
Gai zehatz batekin obsesionatuak dauden pertsonen muturreko kasuetan, gosu edota geek izendapena ere aipatzen da.

## Kanpo estekak

* Datuak: Q735011
* Multimedia: Freak show / Q735011
# Frijigailu

Frijigailua sukaldaritzako edo gozogintzako prestaketa eta jaki ugari frijitzeko tresna da. Gasarekin edo elektrizitatearekin funtziona dezake.
* Datuak: Q153059
* Multimedia: Deep fryers / Q153059
# Frikandel

Frikandel (frikɑnˈdɛl ahoskatua; pluralez: frikandellen) herbeheretar eta belgikar gosegarria da, haragi txikituz egindako saltxitxa bat dena. Iturriak iturri, 1954an edo 1958/1959an sortu zuten Herbehereetan edo Belgikan.

## Erreferentziak

* ↑ Harvard Student Agencies. (1976). Let's Go. .
* ↑ Gray, Jeremy. (2004). The Netherlands. Lonely Planet ISBN 1-74059-303-0..

## Kanpo estekak

* Datuak: Q1464898
* Multimedia: Frikandel / Q1464898
# Frigyes Riesz

Frigyes Riesz (hungarieraz: Riesz Frigyes, ˈriːs ˈfriɟɛʃ ahoskatua; Győr, 1880ko urtarrilaren 22a - Budapest, 1956ko otsailaren 28a) hungariar matematikaria izan zen. Funtzio-analisiaren aitzindaria izan zen, eta garrantzi handiko aplikazioak bideratu zituen fisika matematikoaren alorrean. Cluj-eko Unibertsitateko irakasle izan zen 1911tik aurrera. Ospe handia hartu zuen matematikarien munduan, 1922an Acta Scientiarum Mathematicarum aldizkaria argitaratzen hasi zenetik. Budapesteko Unibertsitatean aritu zen irakasle 1945etik aurrera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q380366
* Multimedia: Frigyes Riesz / Q380366
# Frikun

Frikun 2015. urtean Baionan sorturiko rock eta reggae musika taldea da.

## Diskografia

* Frikun (2016, autoekoizpena)

## Erreferentziak

* ↑ Frikun. (Noiz kontsultatua: 2017-12-16).

## Kanpo estekak

* Datuak: Q61363047
# Frilsham

Farnborough, Ingalaterrako hegoaldean dagoen herrixkq bat da, Berkshire konderrian.
2012n 315 biztanle zituen.
* Datuak: Q2447664
* Multimedia: Frilsham / Q2447664
# Privlaka

Privlaka honakoa izan daiteke:
* Privlaka (Vukovar-Syrmia)
* Privlaka (Zadar)
# Priziac

Priziac (bretainieraz Prizieg) Morbihan departamenduan dagoen Bretainiako udalerria da.

## Kanpo estekak

* Datuak: Q128863
* Multimedia: Priziac / Q128863
# Prizren

Prizren (albanieraz: Prizren / Prizreni ; bosnieraz: Prizren;, prîzrɛn ahoskatua; serbieraz: Призрен / Prizren; turkieraz: Prizren, Pürzeyn, Perzerrin) Kosovoko hiria da, Izen bereko barrutiko hiriburua dena.
Industria (zurgintza, janari industria, ehungintza) da ekonomia jarduera nagusia. Aipagarriak dira hango elizak, mezkitak, etxe zaharrak eta turkiar bainu-etxeak.

## Klima

Datu klimatikoak (Prizren) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 20.2 | 22.4 | 26.0 | 31.3 | 33.8 | 40.6 | 40.8 | 37.3 | 35.8 | 31.4 | 25.6 | 23.7 | 40.8 |
| Batez besteko tenperatura maximoa (°C) | 3.3 | 6.8 | 11.9 | 17.2 | 22.5 | 26.0 | 28.5 | 28.3 | 24.5 | 18.0 | 11.1 | 5.0 | 16.9 |
| Batez besteko tenperatura (ºC) | 0.0 | 2.8 | 7.1 | 11.9 | 16.8 | 20.2 | 22.2 | 21.8 | 18.1 | 12.3 | 6.9 | 1.8 | 11.8 |
| Batez besteko tenperatura minimoa (°C) | -3.0 | -0.6 | 2.7 | 6.9 | 11.3 | 14.4 | 15.8 | 15.4 | 12.1 | 7.3 | 3.2 | -1.0 | 7.1 |
| Erregistraturiko tenperatura minimoa (°C) | -23.6 | -19.1 | -11.7 | -2.6 | -0.4 | 3.8 | 7.3 | 7.0 | -0.8 | -4.3 | -12.6 | -17.4 | -23.6 |
| Pilatutako prezipitazioa (mm) | 76.2 | 54.1 | 63.5 | 61.1 | 66.7 | 69.7 | 58.6 | 127.4 | 58.2 | 55.1 | 88.3 | 81.1 | 860.0 |
| Prezipitazio egunak (≥ 0.1 mm) | 12.8 | 12.1 | 12.1 | 12.8 | 12.3 | 11.6 | 8.9 | 7.5 | 8.1 | 9.3 | 12.6 | 13.5 | 133.6 |
| Eguzki orduak | 100.2 | 92.0 | 139.4 | 176.2 | 224.5 | 290.7 | 300.8 | 285.7 | 220.7 | 163.4 | 89.7 | 54.1 | 2137.4 |
| Hezetasuna (%) | 81 | 75 | 68 | 64 | 64 | 61 | 58 | 59 | 67 | 74 | 79 | 82 | 69 |
| Iturria: Serbiako Errepublikako Zerbitzu Hidrometeorologikoa ||||||||||||||

## Herri eta hiri senidetuak

| Selçuk, Turkia Istanbul, Turkia Tirana, Albania Durrës, Albania Vlorë, Albania Sarandë, Albania | Zagreb, Kroazia Osijek, Kroazia New York, AEB Bingen am Rhein, Alemania Ulcinj, Montenegro Mamuša, Kosovo |

## Erreferentziak

* ↑ Lur entziklopedietatik hartua.
* ↑ Serbiako Errepublikako Zerbitzu Hidrometeorologikoa. Monthly and annual means, maximum and minimum values of meteorological elements for the period 1961–1990. .

## Kanpo estekak

* Datuak: Q200061
* Multimedia: Prizren / Q200061
# Privateer (Hego Carolina)

Privateer Ameriketako Estatu Batuetako erroldak esleitutako leku bat da. Sumter konderrian dago, Hego Carolina estatuan. 1.980 biztanle ditu, 21,301413 kilometro koadroko azaleran banatuta.

## Ikus, gainera

* Sumter konderria

## Kanpo estekak

* Datuak: Q509007
# Priverno

Priverno Italiako udalerri bat da. Latinako probintzian kokatuta dago, Lazio eskualdean. 13.735 biztanle ditu, 56,98 kilometro koadroko azaleran banatuta.

## Mugakideak

Privernok honako udalerri hauekin egiten du muga:
Maenza Pontinia Prossedi Roccagorga Sezze Sonnino Roccasecca dei Volsci

## Kanpo estekak

* Datuak: Q128139
* Multimedia: Priverno / Q128139
# Privlaka (Vukovar-Syrmia)

Privlaka Kroaziako udalerri bat da, Vukovar-Syrmia eskualdean. Azken zentsuaren arabera 2.192 biztanle zituen.

## Kanpo estekak

* Datuak: Q178965
* Multimedia: Privlaka, Vukovar-Syrmia County / Q178965
# Privlaka (Zadar)

Privlaka Kroaziako udalerri bat da, Zadar eskualdean. Azken zentsuaren arabera 2.128 biztanle zituen.

## Kanpo estekak

* Datuak: Q1018714
* Multimedia: Privlaka, Zadar County / Q1018714
# George de Hevesy

George Charles de Hevesy (1885eko abuztuaren 1a - Friburgo, 1966ko uztailaren 5a) hungariar erradiokimikaria izan zen. 1943ko Kimikako Nobel Saria irabazi zuen animalien metabolismoa bezalako prozesu kimikoak aztertzeko trazatzaile erradioaktiboen garapenean egindako lanagatik.
Budapesten jaio zen jatorri juduko familia batean, baina gurasoak katolizismora bihurtu ziren. 1908an Fisikan doktoratu zen Friburgoko Unibertsitatean. Karlsruhe, Manchester eta Budapesten lan egin ondoren 1920an Kopenhagen kokatu zen.
1922an Dirk Costerrekin elementu kimiko hafnioa aurkitu zuen. X-izpien fluoreszentzia ere garatu zuen eta alfa-izpien samarioa aurkitu zuen. Landare eta animalien metabolismoa aztertu zuen isotopo erradioaktiboak erabiliz. 1943an Suediara joan zen, nazien Danimarkako okupaziotik ihes egiteko. 1961 arte Stockholmeko Unibertsitate Eskolan lan egin zuen.

## Kanpo estekak

* Datuak: Q76951
* Multimedia: George de Hevesy / Q76951
# George Whipple

George Hoyt Whipple (Ashland, New Hampshire, 1878ko abuztuaren 28a – Rochester, New York, 1976ko otsailaren 1a) mediku estatubatuarra izan zen.
Anemia eta gibeleko gaixotasunen arteko harremanak ikertu zituen. Denborarekin, bere izenarekin bataiatu zuten Whippleren gaixotasuna.
1934an Medikuntzako Nobel saria eskuratu zuen George Minot and William P. Murphyrekin batera.

## Ikus, gainera

* Historiako medikuen zerrenda.

## Kanpo estekak

* Datuak: Q273238
* Multimedia: George Whipple / Q273238
# George William Hill

George William Hill (1838ko martxoaren 3a - 1914ko apirilaren 16a) astronomo eta matematikari estatubatuar bat izan zen.
Hill New Yorken jaio zen, eta bere familiarekin West Nyackera joan zen bizitzera berak zortzi urte zituenean. Bigarren hezkuntzako eskolara joan ondoren, Hill Rutgers Unibertsitatean graduatu zen 1859an. 1861ean Massachusetts estatuko Nautical Almanac Office delakoan lan egin zuen, Cambridge hirian. Bere lana hiru gorputzen problema deskribatzen duten matematiketan zentratu zen. Ondoren Jupiter eta Saturno planetek Ilargiak Lurraren inguruan egiten duen orbitagan eragiten duten perturbazioa ikertu zuen.
American Mathematical Societyko presidente izatera iritsi zen 1894an, kargu hau bi urtez betez. Edinburgoko Errege Elkarteko kide aukeratua izan zen 1908an, baita Belgika (1909), Kristiania (1910) eta Suediako (1913) akademietakoak ere beste batzuen artean.

## Ohoreak
### Sariak

* Royal Astronomical Societyko urrezko domina (1887)
* Damoiseau Prize, Frantziako Institutukoa (1898)
* Copley domina (1909)
* Bruce domina (1909)

### Bere izena jaso dutenak

* Ilargiko Hill kraterra
* 1642 Hill asteroidea

## Ikus, gainera

* Hillen esfera
* Datuak: Q370136
* Multimedia: George William Hill (mathematician) / Q370136
# George erregearen uhartea (Antartika)

George erregearen uhartea, Argentinan Maiatzaren 25a uhartea eta Errusian Waterloo uhartea izenekin ezaguna, Antartikako Hego Shetlandak uhartediko handiena da. Fildes itsasarte estuak Nelson uhartetik bereizten du, hego-mendebaldean.
3 badia handi ditu: Maxwell badia (Fildes edo Guardia Nazionala), Admiralty badia (edo Lasserre) eta George erregea badia (edo maiatzaren 25a). Uhartearen mendebaldean Fildes penintsula dago, non Harresi Handia (Txina), Escudero eta Frei (Txile), Bellingshausen (Errusia) eta Artigas (Uruguay) baseak daude. Gainazalaren %90 baino gehiago izotza da. 95 kilometro luze eta 25 zabal neurtzen ditu eta 705 metroko altuera du.

## Kanpo estekak

* The SCAR King George Island GIS Project Uhartearen mapa interaktiboa eskaintzen du.
* Biodiversity at Ardley Island George erregearen uhartearen inguruko leku txikia, babestutako gune berezia.
* Report From Antarctica: Countries Maneuver for Potential Future Land Grab
* Datuak: Q859440
* Multimedia: King George Island / Q859440
# George of the Jungle

George of the Jungle (euskaraz George Oihanekoa) 1997ko Sam Weisman estatubatuar zinema zuzendariak zuzendutako komedia film bat da. 1967ko izenburu berdineko George of the Jungle marrazki bizidun telesailan oinarritua dago, biak ere Tarzan literatur pertsonaia ospetsuari buruzko film eta telesailen parodiak dira. Brendan Fraser, Leslie Mann, Thomas Haden Church, Holland Taylor, John Bennett Perry, Richard Roundtree eta John Cleese aktoreek antzeztu zuten.
2003an George of the Jungle 2 izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Afrikako oihanaren bihotzean, gorilek George (Brendan Fraser) haurra zenetik hazi izan dute. Ohianeko errege izateko haziko da. George eroskoa zuhaitz batetik bestera topatzen duen oro aurrean eramanez doa. Baina behinola, zibilizaziotik etorritako Ursula (Leslie Mann) neska gazte ederra Georgen munduan agertzean, mutil gaztea harekin txora-txora egin eta bere buruaren kontrola galduko du. Honela bada, ohiana eta bere lagun basatiak atzean utzi, tartean Mono (John Cleese) gorila hiztuna eta Shep (Frank Welker) txakur izan nahi duen elefantea, eta Ursula topatu asmoz AEBtako San Frantzisko hirira joango da.

## Aktoreak

* Brendan Fraser: George
* Leslie Mann: Ursula Stanhope
* Thomas Haden Church: Lyle van de Groot
* John Cleese: Simioaren ahotsa
* Richard Roundtree: Kwame jauna
* Greg Cruttwell: Max
* Abraham Benrubi: Thor
* John Bennett Perry: Arthur Stanhope
* Holland Taylor: Beatrice Stanhope
* Keith Scott: Narratzailea
* Frank Welker: Shep tximino txikia eta Tooki Tooki txoriaren ahotsak, eta gorilen soinuak
* Kelly Miller: Betsy

## Kanpo estekak

* George of the Jungle filmaren iragarkia ikusgai. Youtube.com (Ingelesez)
* George of the Jungle filmaren IMDBko fitxa irakurgai (Ingelesez)
* Webgune ofiziala (Ingelesez)
* Datuak: Q225260
* Multimedia: George of the Jungle (film) / Q225260
# George Young

George Redburn Young (Glasgow, 1946ko azaroaren 6a - Singapur, 2017ko urriaren 22a) australiar musikari, egile abeslari eta musika ekoizlea izan zen. Eskoziar jaio zen eta Australiara emigratu zuen familiarekin. Easybeats eta Flash and the Pan australiar taldeetako kide izan zen. Harry Vandarekin Vanda & Young taldea sortu zuen eta berarekin idatzi zituen "Friday on My Mind" eta "Love Is in the Air" arrakastatsuak. Vandarekin batera, Angus eta Malcolm anaien AC/DC taldearen hasierako ekoizlea ere izan zen.
# George du Maurier

George Louis Palmella Busson du Maurier (Paris, 1834ko martxoaren 6a - Hampstead, 1896ko urriaren 8a) frantziar ingeles marrazkilari, umorista grafiko eta idazlea izan zen.
Parisen ikasi zuen artea, eta Ingalaterran bizi izan zen bere emaztearekin. Marrazkilaria izan zen Punch aldizkarian, eta astean bi marrazki egin zituen, gizarte viktoriarra kritikatuz. Eleberrien egilea ere izan zen, eta Trilby eleberri gotikoan Svengali pertsonaia sortu nuen.
Gerald du Maurier aktorearen aita eta Angela du Maurier eta Daphne du Maurier idazleen eta Jeanne du Maurier artistaren aitona izan zen. James Matthew Barrieren Peter Pan liburua inspiratu zuten bost haurren aitona ere izan zen.

## Lanak

* Peter Ibbetson (1891), eleberria
* Trilby (1894), eleberria
* The Martian (1898), eleberria
* Social Pictorial Satire (1898) (Harper's New Monthly Magazine)

## Kanpo estekak

* Datuak: Q949700
* Multimedia: George du Maurier / Q949700
# George konderria (Mississippi)

George konderria (ingelesez: George County) Mississippiko konderri bat da, Ameriketako Estatu Batuetan. Hiriburua Lucedale da. 2010eko zentsuaren arabera 22.578 biztanle zituen, George kilometro koadroko azaleran.

## Geografia

George konderriak 1.252,66 kilometro koadro ditu. Horietatik 12,81 ura dira. Beste 1.239,85 lurra dira. Biztanleria dentsitatea 18,02 da.

## Demografia

2010eko zentsoan bizi ziren 22.578 pertsonetatik 20.462 txuriak edo hispanoak dira. Horietatik hispano edo latino kategorian 453 dira. 1.821 beltzak edo afroamerikarrak. 66 amerikar natiboak ziren eta 0 Hawaii edo Pazifikoko irletako natiboak. 47 asiarrak ziren. Bestelako arraza bat kategorian 12 biztanle daude. Bukatzeko euren burua arraza bat baino gehiagotan 170 pertsonek kokatzen zuten.

### Biztanleria piramidea
## Kanpo estekak

* Datuak: Q485445
* Multimedia: George County, Mississippi / Q485445
# George Yonashiro

George Yonashiro (japonieraz: 与那城 ジョージ, 1950eko azaroaren 28a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1985 | 2 | 0 |
| Guztira | 2 | 0 |

## Kanpo estekak

* National Football Teams
* Japan National Football Team Database
* (Japonieraz) J.League Data Site
* Datuak: Q2485842
* Multimedia: George Yonashiro / Q2485842
# Prabuty udalerria

Prabuty Poloniako Pomeraniako voivoderriko landa-hiri udalerri bat da, an kokatuta. 197,13 km²ko azalera du eta 2017ko datuen arabera 13205 biztanle zituen.

## Kanpo estekak

* Udalaren webgunea
* Datuak: Q2324788
ieaPomeraniako voivoderriko udalerriak :
# Praa Sands

Praa Sands, formalki Prah Sands, kornubieraz: Poll an Wragh, Ingalaterrako Kornualles konderriko kostaldeko herri bat da.

## Kanpo estekak

* Datuak: Q7237198
* Multimedia: Praa Sands / Q7237198
# Praates II.a

Praates II.a Babilonia konkistatu zuen Mitridates I.a Partiakoaren (K.a. 171-K.a. 138) semea, Partiar Inperioko gobernaria izan zen K.a. 138tik K.a. 128 arte.
K.a. 130ean, Seleuzidar Inperioko Antioko VII.a Evergetesek eraso zuen. Hala ere, bere hasierako garaipena gora-behera, Antioko garaitua eta hila izan zen Median, gudu batean, K.a. 129an, honek, Eufrates ekialdean seleuzidar nagusitasunarekin amaitu zuelarik. Praatesek Mesopotamia berreskuratu zuen, Seleuziako gobernari, Himero izeneko hirkaniar bat izendatuz. Partiarrek Sirian geratzen ziren Seleuzidar Inperioaren hondakinak bereganatzeko nahia, zapuztu egin zen, erdialdeko Asiatik zetozen nomaden inbasioen ondorioz.
Hain zuzen ere, bitartean, Partia eszitek inbaditu zuten (Baktrianako tokarioak), Antioko VII.ari lagundu ziotenak; Praates II.a hauen aurka joan zen, baina garaitua izan zen eta gudu handi batean hil zen, Media barnean eta inguruan.
* Datuak: Q317020
* Multimedia: Phraates II of Parthia / Q317020
# Praates III.a

Praates III.a, Sanatruzesen seme eta oinordekoa izan zen Partiar Inperioko tronuan. K.a. 70 eta K.a. 57 bitartean gobernatu zuen.
"Jainkoa" deitua izan zen, bere txanponengatik, urre hautsarekin leuntzeko bikainak zirenak, eta honela, beste herrialde batzuetako jendeak, txanpon horien balioa, benetakoa baino handiagoa uste izaten zuen. Txanpon horietako batzuk, ustez, Fraatixekin lotuak zeuden, Mediako tokiko jainkoa.
Praates III.a tronura igo zenean, Luzio Lizinio Lukulo erromatar jenerala, Armeniako errege zen Tigranes II.a Handiari erasotzeko prestatzen ari zen, Asia mendebaldeko erregerik boteretsuena, eta Mesopotamia eta beste mendeko estatu batzuk kendu zizkion Partiari. Jakina, Praatesek, Tigranes eta bere suhi eta aliatua zen Mitridates VI.a Pontokoari Erromaren aurka laguntzeari uko egin zion. Horren ordez, bere suhi Tigranes gazteari lagundu zion, bere aitaren aurka matxinatu zena, eta Armenia inbaditu zuen K.a. 65ean, Ponpeioren laguntzarekin. Honek, erromatarren artean Lukuloren ordezkoa izan zena, Mesopotamia partiarrei utzi zien, Eufrateseko muga errespetatuz.
Hala ere, Ponpeiok laster utzi zuen alde batera Praatesekin zuen tratatu arranditsua, Tigranes II.a onartuz. Ondoren, Tigranesen seme matxinatua preso hartu zuen, Gordiene eta Osroene mendeko estatuak hartu zituen, eta ez zuen Praatesek, Partiako errege bezala, berriz hartu zuen Erregeen Errege titulua onartu.
K.a. 57 inguruan, Praates, bere bi semeek pozoituta hil zen.
* Datuak: Q310978
* Multimedia: Phraates III of Parthia / Q310978
# Praates V.a

Praates V.a, Praatazes txikigarriagatik ezagunagoa, Partiako erregea izan zen K.a. 2 eta 4 bitartean. Praates IV.aren semerik gazteena izan zen. Txanponen batzuetan, bere ama Musarekin batera agertzen da.
Bere erregealdian, Erromak Armenia eta Mediaren gainean zuen nagusitasuna apurtzen saiatu zen, baina Augustok Gaio Zesar, Partia inbaditzeko aginduarekin bidali zuenean, Praates V.ak, hitzarmen bat adoste nahiago izan zuen (1 urtea), honen bidez, Armenia, berriz Erromaren eraginpean onartzen zuelarik.
Handik gutxira, 4an, Praates V.a eta bere ama, erailak izan ziren. Flavio Joseforen arabera, Praates bere amarekin ezkondu zen. Partiarrek, hori, onartezintzat hartu zuten, eta matxinatu eta Praates tronutik kendu zuten, Orodes III.a errege izendatuz.
* Datuak: Q314793
* Multimedia: Phraates V of Parthia / Q314793
# Praates IV.a

Praates IV.a, Orodes II.aren semea, Partiako errege izan zen K.a. 37 eta K.a. 2 artean, bere anaia Pakorus I.a hil ondoren. Bere aita eta bere anaia guztiak hil zituen.
K.a. 36an, Marko Antonio erromatar jeneralak eraso zuen, Armeniatik Medi Atropatenara zihoana, kanporatzea lortuz. Antonio, Artavasdes II.a Armeniakoak traditu zuela ustez, honen erresuma inbaditu zuen K.a. 34an, eta preso hartu zuen, Atropatenako erregearekin hitzarmen bat sinatuz. Oktabioren aurako gerra piztu zenean, Antoniok ezin izan zituen bere konkistak mantendu. Orduan, Praatesek Atropatena berreskuratu zuen, eta Armenian Artaxes jarri zuen, Artavasdes II.aren semea.
K.a. 32an, bere krudelkeria ugariengatik tronutik kendu zuten, bere mendekoen haserrea eragin zutenak, eta Tiridates II.a usurpatzaileagatik ordezkatua. Dena dela, esziten partehartzearen ondorioz berriz tronuan jarria izan zen, eta Tiridatesek Siriara ihes egin behar izan zuen.
Erromatarrek, Augustok, Krasok Harrango guduan jasotako porrota mendekatu ahal izango zuela uste zuten, baina Augustok, nahikoa izan zuen hitzarmen batekin, non Praatesek, erromatar preso eta arranoak itzuli zituen. Armenia ere, Erromaren mendekotzat hartua izan zen. Handik gutxira, Praatesek, bere etsairik garrantzitsuenak bere familian bertan zituena, bere bost seme bidali zizkion Augustori, bahitu bezala, honela, bera ere Erromaren mende zegoela aitortuz. Praatesen semeen artean, handik denbora batera Partiako errege izango zen Tiridates III.a zegoen. Plan hau, erromatar ohaide batek aholkatuta pentsatu zuen, ondoren, emaztetzat hartu zuena, eta, honekin, Partiako tronuan bere oinordeko izango zen Praates V.a edo Praatazes izan zuen. K.a. 2an, bere emazte eta semeak hil zuten Praates IV.a
* Datuak: Q312430
* Multimedia: Phraates IV of Parthia / Q312430
# Praates I.a

Praates I.a Partiako arsazidar dinastiako errege bat izan zen. Bere erregealdia, K.a. 176 eta K.a. 171 bitartean hedatu zen. Priapatioren semea, gazte hil zen, erresuma, bere semeen ordez, bere anaia Mitridates I.a Partiakoari utziz.
K.a. 171n, tropak bildu zituen, eta urte batzuk lehenago pentsatu eta prestatutako kanpaina bat hasi zuen, Praatesek eta bere kontseilariek, inguruko estatuak inbaditzea garrantzitsua zela uste izan zutenean. Kanpainako goiburua Jegde dorte revyn squetaius izan zen, bereziki Mediatik gertu erabilitako gerra oihu latindarra. Honekin, Marditarrak menderatu ahal izan zituen, Elburz mendietako tribu bat, baita Simindotarrak ere, Partiako hego-ekialdeko beste tribu bat. Ondoren, kanpaina berrabiatu zuen bere gainontzeko tropekin, 1000 gizon ingururekin osatuta zeudenak, gehi emakumeak eta zaldiak.
Kanpainak, logistika arazoak izan zituen, eta, beraz, urte bereko udazkenean geldiarazia izan zen, pentsatua zuena baino lehenago. Praatesek, eraiki zituen gerra makinak gainetik kendu behar izan zituen, eta Media zati bat konkistatzea pentsatu zuen, baina eszitek, bizirik mantendu zen gainontzeko mardi tribuarekin aliatuak, segada batean harrapatu zuten, Haron gotorlekuko harresietatik gertu. Praatesek, gezi bat jaso zuen urdailean eta hil egin zen. Baina, hil aurretik, erresuma, bere anaiaren eskuetan utzi zuen, Mitridates jeneral eraginkorra, segadatik ihes egin eta Partiara itzultzea lortu zuena.

## Bibliografia

* Julianus Justinus.Historiarum Phlippicum.XLI,5
* Isidore of Seville.Chronica.7
* Datuak: Q320029
* Multimedia: Phraates I of Parthia / Q320029
# Polton

Polton, Eskoziako udalerri bat da, Midlothian konderrian.

## Kanpo estekak

* Datuak: Q7226042
* Multimedia: Polton / Q7226042